cyanic-selkie/wikianc huggingface dataset:
Kaap Bojador
Voorgeskiedenis
In antieke tye en die Middeleeue is geglo dat die aarde plat is en dat die eindig net anderkant Kaap Bojador. Moontlik was die gebied in 6 000 v.C. reeds aan die Egiptenare bekend. In die Middeleeue het verspreide Berbers hier gewoon. Hulle is opgevolg deur die Bedoeïene. Die onvrugbare woestyn en die aangrensende woeste seegebied hier op die aarde se grense was byna nie die moeite werd om te verower nie. Onder die Arabiere het die kaap as “die vader van die gevaar”, Abu Khatar, bekend gestaan. Anderkant die kaap was daar glo monsters op die land en in die see. Naby die ewenaar is die son kokend warm, sluk hele skepe in, verswelg dit deur vuur en die bemannings is uitgelewer aan seemonsters. Verder is geglo dat dat nog verder suid die see brand. Van Portugal suidwaarts tot Kaap Bojador was die kusgebied goed bekend omdat die skepies binne sigafstand van die kus gebly het. Dus kon doeltreffende kaarte daarvan geteken word. Die gevare verbonde aan seereise in die gebied sowel as die bygelowe het verkenning van die kusgebied verder suidwaarts teengewerk.
Verkenning
In 1422 vind die eerste pogings plaas om om Kaap Bojador te seil ten spyte van die matrose se baie vrese. Veral was hulle bekommerd dat hulle weens die heersende sterk winde en seestrome nie sal kan terugdraai nie. Hendrik die Seevaarder (Infante dom Henrique de Avis, 1394-1460) begin in opdrag van die Portugese koning ‘n tydperk van ontdekkingsreise oor die grense van die destyds bekende wêreld. Dus by Kaap Bojador. Hendrik is geesdriftig en boonop besiel met ‘n godsdienstige drif. Hy kies Gil Eannes met beloftes van groot belonings om die aardgrense op te soek. Op die eerste reis in 1833 kom Eannes slegs tot by die Kanariese Eilande en draai daar om. Met sy tweede reis in die volgende jaar verander Eannes sy strategie. Hy vaar verder wes. Dus weg van die tradisionele vaarroete direk met sy baie gevare. Hier tref hy kalmer water en gunstiger winde en gaan aan wal veel verder suid as Kaap Bojador. Maar hy sien geen mens of kameel nie. Om aan Hendrik en die koning te bewys dat hy wel nuwe gebied verken het, neem hy ‘n nog onbekende plant, die roos van Jericho (die rolbos Anastatica hierochuntica) na Portugal terug. Die jaar daarna herhaal Eannes die reis. Hierdie keer sien hy wel voetspore van mense en kamele. Dit was die eerste bewys vir Europeërs van menslike bewoning so ver suid in Afrika. In die wêreldgeskiedenis en die wetenskap was die ontdekking van hierdie roete ‘n reuse deurbraak. Na slegs nog ongeveer ‘n halwe eeu het ontdekkingsreisigers soos Dias en Da Gama die roete na die Ooste gevind. Nou was die pad oop vir handelaars na Afrika, Indië en die Oos-Indiese eilande. Portugal domineer hierna die destydse bekende wêreldseë en begin opbou aan sy koloniale ryk.
Gebiedseise
Reeds ongeveer 1450 begin die dispuut tussen Portugal en Spanje oor die besitreg van die gebied rondom die kaap. In 1860 na die Verdrag van Tetuan met Marokko kry die gebied die naam Spaanse Sahara. Teen die 1880’s word die area om Kaap Bojador ‘n Spaanse kolonie en in 1884 lei dit tot ‘n formele Spaanse protektoraat oor die kusgebied. Die volgende jaar eis Spanje die hele gebied van Kaap Blanco noordweswaarts tot Kaap Bojador op. Na ‘n Franse eis in 1900 word die gebied verdeel tussen Frankryk en Spanje. In 1957 ontstaan ‘n dispuuut tussen Spanje en Marokko or die besit van die gebied. Waarskynlik het Marokko sy oog gehad op die aanwesige fosfaatneerslae. Vroeg in die 20ste eeu is ‘n vuurtoring opgerig. Dit is gevolg met ‘n ontsoutingsaanleg en barakke vir ‘n garnisoen. Hieruit ontwikkel ‘n dorp met ‘n 45 000 inwoners en word dit die hoofdorp van die nuwe provinsie Boujdor. ‘n Verharde pad van Kaap Bojador noordwaarts na Al-Aaiún is aangelê. Toe Spanje in 1975 aan die Wes-Sahara onttrek, is daar weer ‘n konflik oor die besitreg tussen Marokko, Mauretanië en die Polisario Front. Wes-Sahara is een van die dunsbevolkte dele op die aarde.
Standbeeld
In Lagos, Portugal, staan ‘n standbeeld ter ere van Gil Eannes.
Ajay Banga
Uitbeelding
Banga gaan skool by die Hyderabad Openbare Skool in Begumpet, Hyderabad, Indië. Hy verwerf 'n BA (Honneurs)-graad in ekonomie aan St. Stephen's College, Delhi-universiteit, en voltooi 'n nagraadse program in bestuur aan die Indiese Instituut vir Bestuur in Ahmedabad.
Wapen van Burundi
Die wapen van Burundi, wat in 1966 aangeneem is, bestaan uit 'n skild omring deur drie spiese. Op die skild is die leuse van die nasie, sowel as die leeu se kop. Agter die skild is drie gekruiste tradisionele Afrika-spiese. Onder die skild verskyn die nasionale motto van Burundi op 'n boekrol: Unité, Travail, Progrès (Frans: "eenheid, werk, vooruitgang").
Buitengracht
Die Buitengracht is een van die belangrikste strate in die middestad van Kaapstad. Op sy noordoostelike punt begin die N1-nasionale pad en aan sy suidwestelike punt begin Kloofnekweg wat lei na Kampsbaai en Bakoven.
Mettertyd is die grag (gracht, kanaal) in die middel van hierdie straat in die Bo-Kaap gedemp en daarom was dit daarna mooontlik om dit ‘n dubbelbaanpad te maak.
Hierdie straat het die noordwestelike grens van die ou Kaapstad gevorm. Buitenkantstraat wat langs die Parade en Caledonplein loop, was die suidoostelike rant van die stad. Buitensingel en Buitenstraat was in die 17de eeu die suidgrens.
Amy O'Neill
Amy O'Neill (gebore 8 Julie 1971) is 'n Amerikaanse aktrise. Sy is bekend vir haar rolle in die rolprente Honey, I Shrunk the Kids (1989) en Honey I Blew Up the Kid (1992), en in die televisiereekse The Twilight Zone (1985) en Room for Romance (1990).
Hoodia alstonii
Hoodia alstonii is 'n vetplant wat deel is van die Apocynaceae familie. Die plant is inheems aan die Noord-Kaap en Namibië.
Werner Herzog
Werner Herzog (Duitse: [ˈvɛɐ̯nɐ ˈhɛɐ̯tsoːk]; gebore op 5 September 1942) is 'n Duitse filmregisseur, draaiboekskrywer, skrywer, akteur en operaregisseur. Herzog is 'n figuur van die Nuwe Duitse bioskoop. Sy films bevat dikwels ambisieuse protagoniste met onmoontlike drome, mense met unieke talente in obskure velde, of individue wat in konflik met die natuur is.
Werner Herzog het sy eerste film in 1961 op 19-jarige ouderdom gemaak. Sedertdien het hy meer as sestig speelfilms en dokumentêre films vervaardig, geskryf en geregisseer, soos Aguirre, the Wrath of God (1972), Heart of Glass (1976), Nosferatu the Vampyre (1978), Fitzcarraldo (1982), Lessons of Darkness (1992), Little Dieter Needs to Fly (1997), My Best Fiend (1999), Invincible (2000), Grizzly Man (2005), Encounters at the End of the World (2007), Bad Lieutenant: Port of Call New Orleans (2009) en Cave of Forgotten Dreams (2010). Hy het meer as 'n dosyn prosa-boeke gepubliseer en soveel operas geregisseer.
Die Franse filmmaker François Truffaut noem Herzog eens "die belangrikste filmregisseur in die lewe." Die Amerikaanse filmkritikus Roger Ebert het gesê dat Herzog "nog nooit 'n enkele rolprent geskep het wat in die gedrang gebring word, wat skande is, om pragmatiese redes of oninteressant gemaak is nie. Selfs sy mislukkings is skouspelagtig."
Hy word in 2009 deur die tydskrif Time as een van die 100 invloedrykste mense ter wêreld aangewys.
Joyce Vuyiswa Basson
Joyce Vuyiswa Basson is 'n lid van die Nasionale Vergadering van Suid-Afrika vir die ANC.
Kwaternêre koolstof
'n Kwaternêre koolstof is 'n koolstofatoom gebind aan vier ander koolstofatome. Om hierdie rede word kwaternêre koolstofatome slegs aangetref in koolwatersowwe wat minstens vyf koolstofatome het. Kwaternêre koolstofatome kan slegs in vertakte alkane voorkom, nie in lineêre alkane nie.
Sintese
Die vorming van chirale kwaternêre koolstofsentrums was 'n sintetiese uitdaging. Chemici het die asimmetriese Diels–Alder-reaksies, Heck-reaksie, Enyne-siklisering, sikloaddisie-reaksies, C-H-aktivering, Aliliese vervanging, Pauson-Khand-reaksie, ens. ontwikkel om asimmetriese kwaternêre koolstofstowwe te konstrueer.
Erepsia pentagona
Erepsia pentagona is 'n vetplant wat deel is van die Aizoaceae familie. Die spesie is endemies aan die Wes-Kaap en kom van die Robinsonpas tot by die Garciapas voor. Die plant het 'n voorkomsgebied van 3000 km² en daar is tot vyftien subpopulasies wat bedreig word deur indringerplante.
Judith Butler
Judith Butler (Cleveland, Ohio, 24 Februarie 1956) is 'n Amerikaanse filosoof en lesbiese feminis.
Heather O'Rourke
Heather O'Rourke (27 Desember 1975 – 1 Februarie 1988) was 'n Amerikaanse aktrise. Sy was bekend vir haar rolle in die rolprente Poltergeist (1982), Poltergeist II: The Other Side (1986), en Poltergeist III (1988), en in die televisiereeks Webster (1983).
Judith Butler
Sy is 'n professor in retoriek en vergelykende literatuur aan die Berkeley Universiteit. Sy is 'n ondersteuner van dekonstruksie. Sy het bekend geword weens haar twee boeke oor geslag (Gender trouble en Bodies that matter) en hoe ons (idees en gevoelens oor) liggame beheer word deur geslag as 'n samelewingsorganiserende beginsel. Bodies that matter, word beskou as 'n besonder moeilike boek. Die hoofoorsaak hiervan is volgens Butler se kritici haar uiters ondeursigtige taalgebruik. Sy self beskou hierdie taalgebruik as nodig om uit te druk wat sy moet sê. Die kern idee is "performativity". Jy leer geslag deur te "doen" en deur voortdurende herhaling, wat lei tot inprenting. Dit sorg egter ook dat nie alle liggame en geslagsuitdrukkings tel nie, verduidelik Butler met verwysing na onder andere die psigoanalise.
Raspailia wilkinsoni
Raspailia wilkinsoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1991 deur Hooper.
Hoodia
Hoodia is 'n genus van meerjarige blomdraende plante wat behoort tot die familie Apocynaceae. Die genus is endemies aan Suider-Afrika en kom in Angola, Botswana, Namibië, Suid-Afrika en Zimbabwe voor. Die genus is vernoem na Van Hood, 'n geesdriftige kweker van vetplante.
Spesies
Daar is dertien spesies wat tot die genus behoort:
Raspailia bouryesnaultae
Raspailia bouryesnaultae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 2006 deur Lerner, Carraro & Van Soest.
Weegtegniek
Onder weegtegniek word verstaan die bepaling van die gewig van ŉ voorwerp, wat dan volgens ŉ massaskaal die massa daarvan aandui. Vir die gewigsbepaling word die voorwerp se gewig met die van ŉ bekende gewig vergelyk (balans) of die voorwerp aan 'n teenkrag onderwerp (trekveer). In die weegtegniek word gewig bepaal deur die krag te meet wat die swaartekrag op 'n massa uitoefen. Die krag word in newton (N) gemeet en in kilogram (kg) omgesit om die massa te bepaal.
'n Massa word met krag van ongeveer 10 N (gemiddel 9,81 N) deur die aarde aangetrek. 'n Voorwerp wat met 'n krag van 1 000 N aangetrek word, se massa is dus 100 kg. Aangesien die gewig van ŉ voorwerp dus eweredig aan die aantrekkingskrag is, moet die skale van weegtoestelle dan in werklikheid in eenhede van N ingedeel wees en nie in eenhede van kg nie. Die aantrekkingskrag verskil egter van plek tot plek (9,83 N by die pole en 9,78 N by die ewenaar) en daarom word geykte weegskale gebruik en die massa (in kg) uit die gewig (in N) afgelei.
By balanse hoef die yking nie gedoen te word nie aangesien die voorwerpe met die bekende gewigte en die voorwerpe waarvan die gewig bepaal moet word, aan dieselfde swaartekragverandering onderhewig is. By veer-, hidrouliese en pneumatiese skale moet die skale egter geyk word om hulle by die plaaslike aantrekkingskrag aan te pas. 'n Bekende weegtoestel is die balans met 2 skale wat aan 'n juk hang. Die voorwerp waarvan die gewig bepaal moet word, word in een skaal geplaas terwyl verskillende voorwerpe met bekende gewigte in die ander skaal geplaas word totdat die juk in ewewig is.
Die verwyderde gewiggies verteenwoordig dan die gewig van die voorwerp. Jukbalanse word gewoonlik vir akkurate gewigsbepalings gebruik, waarby die duur van 'n meting nie ŉ belangrike faktor is nie. In die handel en nywerheid is tyd egter belangrik en word minder akkurate, dog vinniger weegtegnieke toegepas. 'n Voorbeeld hiervan is die trekskaal, waardeur 'n gewig regstreeks van 'n skaalindeling afgelees kan word. Dit sluit van kombuisskale tot nywerheidskale in.
Met nywerheidskale word gewigte van tot 50 000 N bepaal. Nywerheidskale waarmee groter gewigte bepaal word, is weegbrûe. Met 'n weegbrug kan gewigte van tot 2 X 105 N bepaal word. Die trekskaal is egter onakkuraat, en waar akkuraatheid vereis word, word hidrouliese of pneumatiese skale gebruik. By hierdie skale oefen die voorwerp of las 'n druk op 'n membraan uit. Die membraan verplaas 'n gegewe hoeveelheid lug of vloeistof, waaruit die gewig dan bepaal kan word.
Chemiese toepassing
In chemiese laboratoriums is weegtechniek 'n baie basiese techniek. Moderne toestelle het gewoonlik 'n elektromagneet wat die juk weer in ewewig bring. Die stroom wat dit benodig word gemeet en dit geef 'n gewig. Die meeste toestelle wat bedoel is om klein hoeveelhede reagense mee af te meet het 'n noukeurigheid van 0,01 tot 0,1 [mg]. Vir groter hoeveelhede is 'n instrument met kleiner noukeurigheid (~0,01 [g]) gewoonlik voldoende. Die noukeurigste instrumente het gewoonlik 'n beskermende kap wat verstoring deur lugstromings teenstaan.
Weegtegniek was van deurslaggewende betekenis vir die ontwikkeling van die chemie tot 'n regtige wetenskap. Dit het die basis gelê vir die stoigiometrie en is steeds onontbeerlik in 'n chemiese laboratorium.
Daar is verskeie spesiale toepassings, soos in termogravimetrie of die Faradaybalans vir magnetiese vatbaarheid.
Erepsia anceps
Erepsia anceps is 'n vetplant wat deel is van die Aizoaceae familie. Die spesie is endemies aan die Wes-Kaap.
João Lourenço
João Manuel Gonçalves Lourenço, GColIH (gebore op 5 Maart 1954), is 'n Angolese politikus wat sedert 26 September 2017 as president van Angola dien. Voorheen was hy Minister van Verdediging van 2014 tot 2017. In September 2018 word hy die Voorsitter van die People's Movement for the Liberation of Angola (MPLA), die regerende party. Hy was van 1998 tot 2003 die sekretaris-generaal van die party.
João Lourenço is in Desember 2016 aangewys om die party se posisie 1 in die wetgewende verkiesing in Augustus 2017 te beklee. Ingevolge die grondwet van 2010, word 'die individu wat die nasionale lys van die politieke party of koalisie van politieke partye is wat die meeste stemme tydens algemene verkiesings ontvang het ... verkies tot President van die Republiek en Hoof van die Uitvoerende Gesag' (artikel 109 ). Aangesien die MPLA 'n meerderheid van 150 setels verower het, word Lourenço outomaties president van Angola, wat José Eduardo dos Santos opgevolg het, 38 jaar aan bewind. Lourenço is op 26 September 2017 amptelik in die ampseed ingehuldig.
Wanvoeding
Wanvoeding is 'n kategorie siektes wat ondervoeding en oorvoeding insluit. Ondervoeding is 'n gebrek aan voedingstowwe, wat kan lei tot vertraagde groei, vermorsing, en ondergewig. 'n Oorvoorsiening van voedingstowwe veroorsaak moontlike oorvoeding, wat kan lei tot vetsug. In sommige ontwikkelende lande verskyn oorvoeding in die vorm van vetsug binne dieselfde gemeenskappe waar ondervoeding heers.
Die meeste kliniese studies gebruik die term 'wanvoeding' om na ondervoeding te verwys. Die gebruik van 'wanvoeding' in plaas van 'ondervoeding' maak dit egter onmoontlik om tussen ondervoeding en oorvoeding te onderskei, 'n minder erkende vorm van wanvoeding. Gevolglik het 'n 2019-verslag deur die Lancet-kommissie voorgestel dat die definisie van wanvoeding uitgebrei word om "al sy vorme in te sluit, insluitend vetsug, ondervoeding en ander dieetrisiko's." Die Wêreldgesondheidsorganisasie en die Lancet-kommissie het ook "die dubbele las van wanvoeding" geïdentifiseer, wat ontstaan uit "die saambestaan van oorvoeding (oorgewig en vetsug) saam met ondervoeding (vertraagde groei en vermorsing)."
Erepsia aperta
Erepsia aperta is 'n vetplant wat deel is van die Aizoaceae familie. Die spesie is endemies aan die Wes-Kaap.
Raspailia clathrioides
Raspailia clathrioides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1967 deur Lévi.
Erepsia ramosa
Erepsia ramosa is 'n vetplant wat deel is van die Aizoaceae familie. Die spesie is endemies aan die Wes-Kaap en kom vanaf Piketberg tot by die Kaapse Vlakte voor. Die plant het 'n voorkomsgebied van kleiner as 6500 km² en het reeds 90% van sy habitat afgestaan aan koringverbouing. Die oorblywende subpopulasies is gefragmenteerd en hul getalle neem af, veral by Malmesbury en die Paarl aook die Kaapse Vlakte. Die plant is deel van die fynbos- en Renosterveld-biome.
Hoodia flava
Die soetghaap (Hoodia flava) is 'n vetplant wat deel is van die Apocynaceae familie. Die plant is inheems aan Namibië, die Noord-Kaap en die Wes-Kaap.
Die spook van Uniondale
Die spook van Uniondale is 'n Afrikaanse rolprent wat op 29 Augustus 2014 uitgereik is. Die rolprent is gegrond op die legende van die spook van Uniondale. Dit is in Uniondale, Willowmore, Baviaanskloof en Centurion verfilm. Die rolprent het R598 542 in sy openings naweek gemaak en het 'n totaal van R1 495 744 gemaak by die Suid-Afrikaanse lokprent.
Genre
Die rolprent is 'n romantiese drama. Dit het 'n ouderdomsperk van 7–9OL.
Intrige
Stefan, 'n jong sakeman, is op pad na sy ouers in die pragtige Baviaanskloof. Sy Paasnaweekplanne verander drasties wanneer sy voertuig net buite Uniondale gaan staan. Stefan kry dit egter reg om tot in Willowmore te ry, waar hy 'n paar gure karakters raakloop. Hy vertoef op die dorp en leer by die plaaslike kroeg van die ontstaan van die legende van die Spook van Uniondale: die storie van Johan en Marie wat van kleintyd af gekys was en uiteindelik trou, maar hul storie eindig tragies. Stefan ontmoet ook 'n jong boeremeisie, Sonja op die dorp. Die aantrekkingskrag tussen hulle is van meet af duidelik...
Erepsia aspera
Erepsia aspera is 'n vetplant wat deel is van die Aizoaceae familie. Die spesie is endemies aan die Wes-Kaap.
Simphiwe Bekwa
Simphiwe Donatus Bekwa is 'n lid van die Nasionale Vergadering van Suid-Afrika vir die ANC.
Sono Osato
Sono Osato (29 Augustus 1919 – 26 Desember 2018) was 'n Amerikaanse aktrise. Sy was bekend vir haar rolle in die rolprent The Kissing Bandit (1948) en in die televisiereekse Studio One in Hollywood (1948), The Adventures of Ellery Queen (1950), en Sunday Showcase (1959).
Gemini 12
Gemini 12 (amptelik Gemini XII) was die tiende en finale bemande ruimtevlug van NASA se Gemini-program. (Gemini 1 en 2 was onbemande ruimtevlugte). Dit is om 20:46:33 UTC op 11 November 1966 vanaf Kaap Kennedy LC-19 gelanseer. Dit was die agtiende bemande Amerikaanse ruimtevlug en die 26ste bemande ruimtevlug van alle tye, insluitend die twee vlugte van die X-15 hoër as die Kármán-lyn.
Die bemanning was Jim Lovell, 'n veteraan van Gemini 7, en Buzz Aldrin. Laasgenoemde het drie ruimtewandelings onderneem en 5 uur en 30 minute in die ruimte deurgebring. Gemini 12 het ook die vyfde suksesvolle rendezvous uitgevoer en daar is vir die vierde keer met die Agena-teikenruimtetuig gedok.
Met die voltooiing van die vlug is die Gemini-program afgesluit, sy laaste doelwitte is suksesvol bereik. Daar is bewys dat ruimtemanne suksesvol en effektief buite die ruimtetuie kan werk. Hierdie eksperiment was baie belangrik, dit het die weg gebaan vir die Apollo-program met die doelwit om 'n mens op die maan te plaas en veilig terug te bring Aarde toe voor die einde van die 1960's.
Blaaubankrivier
Die Blaauwbankrivier is 'n rivier wat suid van Magaliesburg in Gauteng, Suid-Afrika vloei. Dit is 'n sytak van die Magaliesrivier.
Marie Osgeboree Yeats
Marie Osborne Yeats (5 November 1911 – 11 November 2010) was 'n Amerikaanse aktrise. Sy was bekend vir haar rolle in die rolprente Little Mary Sunshine (1916), Cupid by Proxy (1918), en The Godfather: Part II (1974).
N'djili-lughawe
N'djili Internasionale Lughawe (IATA-kode: FIH ICAO: FZAA), ook bekend as Kinshasa Internasionale Lughawe, bedien die stad Kinshasa en is die grootste van die vier internasionale lughawens in die Demokratiese Republiek van die Kongo (DRK). Dit is vernoem na die nabygeleë Ndjilirivier.
Raspailia compressa
Raspailia compressa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1970 deur Bergquist.
Hoodia juttae
Hoodia juttae is 'n vetplant wat deel van die Apocynaceae familie is. Die plant is endemies aan Namibië.
Sindhi's
Die Sindhi's (Sindhi: Perso-Arabies: سنڌي; Devanagari: सिन्धी; Khudabadi: ) is 'n Indo-Ariese etniese groep wat Sindhi as moedertaal praat en inheems is aan die Sindhprovinsie van Pakistan. Ná die Verdeling van Indië in 1947 het die meeste Sindhi-Hindoes en Sindhi-Sikhs hulle in die nuutgestigte Dominium Indië en ander dele van die wêreld gevestig. Vandag bly Sindhi's in beide Indië en Pakistan. Indiese Sindhi's is veral Hindoes, terwyl Pakistanse Sindhi's veral Moslems is.
Paul Biya
Paul Biya (gebore Paul Barthélemy Biya'a bi Mvondo; 13 Februarie 1933) is 'n Kameroense politikus wat sedert 6 November 1982 as president van Kameroen dien.
Sindhi's
Wêreldwyd leef byna 39 miljoen Sindhi's, waarvan sowat 29 miljoen in Pakistan (14,1% van die bevolking) en omtrent 2,7 miljoen in Indië (0,25%). Hul tuiste, Sindh, is in die suide van Pakistan langs die onderloop van die Indus geleë en grens in die suide aan die Arabiese See, 'n see van die Indiese Oseaan. Karatsji en Hyderabad is die belangrikste metropolitaanse gebiede in Sindh.
Paul Biya
Biya, 'n boorling van die suide van Kameroen, het in die 1960's vinnig opgetree as 'n burokraat onder president Ahmadou Ahidjo. Hy was dienende sekretaris-generaal van die Presidensie van 1968 tot 1975 en daarna van 1975 tot 1982 as premier van Kameroen. Hy het Ahidjo opgevolg as president op laasgenoemde se verrassende bedanking in 1982 en die mag in 'n poging tot staatsgreep van 1983-1984 gekonsolideer, waarin hy al sy teenstanders uitgeskakel het.
Sindhi's
Die Sindhi-Islamitiese kultuur is veral deur Soefistiese leerstellings en beginsels beïnvloed. Van die kulturele ikone sluit in Raja Dahir, Shah Abdul Latif Bhitai, Lal Shahbaz Qalandar, Jhulelal, Sachal Sarmast en Shambumal Tulsiani.
Paul Biya
Die regering word ondersteun deur Frankryk, wat wapens voorsien en sy magte oplei. Frankryk is die toonaangewende buitelandse belegger voor die Verenigde State. Honderd-en-vyf Franse filiale is in alle sleutelsektore (olie, hout, konstruksie, mobiele telefonie, vervoer, bankwese, versekering, ens.) Geleë.
Biya het in die 1980's politieke hervormings binne die konteks van 'n eenpartystelsel ingestel. Onder ernstige druk aanvaar hy die bekendstelling van veelparty-politiek in die vroeë negentigerjare. Hy het die omstrede presidentsverkiesing in 1992 met 40% van die meervoudige stemming met enkele stembriewe gewen en is in 1997, 2004, 2011 en 2018 met groot marges herkies. Opposisiepolitici en Westerse regerings het beweer dat onreëlmatighede en bedrog van stemme op elk van hierdie geleenthede. Baie onafhanklike bronne het bewys gelewer dat hy nie die verkiesing in 1992 gewen het nie en dat die daaropvolgende verkiesings met bedrog gevloei het.
Biya het Kameroen se noue verhouding met Frankryk behou, een van Kameroen se voormalige koloniale heersers naas die Verenigde Koninkryk en Duitsland.
Paul, Apostle of Christ
Paul, Apostle of Christ (Afrikaans: Paul, Apostel van Christus) is 'n 2018 Amerikaanse dramarolprent gebaseer op die Bybel, wat geskryf en geproduseer is deur Andrew Hyatt. James Faulkner (akteur) speel die rol van Paulus van Tarsus en Jim Caviezel (wat die rol van Jesus in die 2004 rolprent The Passion of the Christ gespeel het) speel die rol van die Apostel Lukas.
Hoodia mossamedensis
Hoodia mossamedensis is 'n vetplant wat deel van die Apocynaceae familie is. Die plant is endemies aan Angola.
Paul, Apostle of Christ
Die rolprent vertel die verhaal van Paulus van Tarsus, wat bekend was as 'n ongenaakbare vervolger van Christene, voordat hy hom tot die Christendom bekeer het. Die verhaal fokus op sy vormingsdae as 'n belangrike figuur in die formasie van die vroeë Kerk voordat hy deur Nero in Rome tereggestel is.
Die prinsipiële verfilming het in September 2017 in Malta begin. Die rolprent was op 23 Maart 2018 deur Sony Pictures vrygestel.
Temas
Tydens 'n onderhoud met Variety, het Berden gesê dat een van die hooftemas van die rolprent vergifnis is: "Paulus het verander van 'n persoon wat Christene vermoor het tot iemand wat een van hulle mees invloedryke leiers sou word. Sy lewe versinnebeeld 'vergifnis,' 'n begrip wat amper onmoontlik lyk vandag — maar baie benodig word."
27ste Dinastie van Egipte
Die 27ste Dinastie (ook Dinastie XXVII geskryf; 525–402 v.C.) of Eerste Persiese Satrapie was ’n tydperk toe Antieke Egipte ’n provinsie van die Persiese Ryk was. Dit word beskou as deel van die Laat Tydperk.
Geskiedenis
Die laaste farao van die 26ste Dinastie, Psamtik III, is in 525 v.C. deur Cambyses II van Persië in die oostelike Nyldelta verslaan. Egipte het toe saam met Siprus en Fenesië die sesde satrap van die Persiese Ryk gevorm. Dié tyd van Persiese heerskappy oor Egipte, bekend as die 27ste Dinastie, het tot omstreeks 402 v.C. geduur.
Ná ’n tydperk van onafhanklikheid, waartydens drie inheemse dinastieë (die 28ste, 29ste en 30ste Dinastie) oor Egipte regeer het, het Artaxerxes III van Persië (358-338 v.C.) die Nylvallei vir ’n kort tweede periode herower. Dié sowat ’n dekade was bekend as die 31ste Dinastie.
Oengoeja
Oengoeja (Engelsː Unguja, ook na verwys as "Zanzibar-eiland" of bloot "Zanzibar", in Antieke Grieks: Μενουθιάς, geromaniseer: Menuthias – soos genoem in die Periplus van die Erithrese See) is die grootste en mees bevolkte eiland van die Zanzibar-eilandgroep, in Tanzanië.
Geskiedenis
Zanzibar word reeds vir 20 000 jaar bewoon. Die geskiedenis dateer terug sedert die eilande 'n basis geword het vir handelaars wat tussen die Afrika Groot Mere, die Somaliese Skiereiland, die Arabiese Skiereiland, Iran en die Indiese subkontinent gereis het. Oengoeja het 'n beskermde en verdedigbare hawe gebied, en alhoewel die argipel min produkte van waarde gehad het, het Omani's en Jemeniete hulle in wat Zanzibarstad (Stone Town) geword het, gevestig as 'n gerieflike punt vanwaar hulle handel kon dryf met dorpe aan die Swahili-kus. Hulle het garnisoene op die eilande gevestig en die eerste moskees in die Afrika Groot Mere-streek gebou.
Die eilande het in Desember 1963 as 'n grondwetlike monargie onafhanklikheid van Brittanje verkry. ’n Maand later het die bloedige Zanzibar-rewolusie, waarin etlike duisende Arabiere en Indiërs vermoor is en nog duisende verdryf en onteien is, tot die vorming van die Volksrepubliek Zanzibar gelei. Daardie April het die republiek met die vasteland Tanganjika saamgesmelt, of meer akkuraat, is ondergedompel in Tanzanië, waarvan Zanzibar 'n semi-outonome streek bly. Onlangse dekades in Zanzibar het politieke geweld beleef wat verband hou met betwiste verkiesings, met 'n groot slagting in 2001.
Geografie
Oengoeja is 'n heuwelagtige eiland, ongeveer 85 kilometer lank (noord-suid) en 30 kilometer breed (oos-wes) op sy breedste, met 'n algehele oppervlakte van ongeveer 1 666 vierkante kilometer. Dit is geleë in die noordelike helfte van die Zanzibar-argipel, in die Indiese Oseaan, ongeveer 59 kilometer suid van die tweede grootste eiland van die argipel, Pemba. Oengoeja en die vasteland van Tanzanië word geskei deur die Zanzibarkanaal.
Politiek
Oengoeja en die omliggende eilande word in drie streke verdeel: Zanzibar-Sentraal/Suid (hoofstad: Koani), Zanzibar-Noord (hoofstad: Mkokotoni), Zanzibar-Stedelik/Wes (hoofstad: Zanzibarstad). Oengoeja behoort aan Zanzibar, wat deur die Tanzaniese Grondwet gedefinieer word as 'n deel van Tanzanië met 'n hoë mate van outonomie. Die plaaslike Zanzibar-regering is gebaseer in Stone Town, aan die weskus van Oengoeja.
Bevolking
Vanaf die 2012-sensus was die totale bevolking van Oengoeja 896 721, meestal gekonsentreer in die Zanzibar-stedelike streek. Die hoofnedersetting op die eiland is Zanzibarstad, wat as hoofstad van Zanzibar dien en wat die bekende historiese stad Stone Town sowel as ander bevolkte gebiede soos Michenzani insluit. Ander groot nedersettings op Oengoeja sluit in Mbweni, Mangapwani, Chwaka en Nungwi.
Die inwoners van Oengoeja praat meestal kiunguja ("die taal van Oengoeja"), wat 'n dialek van die Swahili-taal is wat as die hoofmodel vir die definisie van standaard-Swahili gebruik word.
Ekonomie
Oengoeja is die eiland van die Zanzibar-argipel wat die mees ontwikkelde toerismebedryf het. Dit maak 'n aansienlike deel van Oengoeja se ekonomie uit. Landbou (insluitend die produksie van speserye soos naeltjies) en visvang is ander relevante aktiwiteite. Al langs die ooskus maak die meeste dorpe ook staat op seewierboerdery.
Boston (orkes)
Boston is 'n Amerikaanse rockgroep van Boston, Massachusetts, wat hul belangrikste suksesse gedurende die 1970's en 1980's gehad het. Gesentreer op 'n multi-instrumentalis, stigter en leier Tom Scholz, wat die meerderheid instrumente op die debuutalbum gespeel het, is die groep 'n basis van klassieke rock. Die bekendste werke van Boston bevat onder meer die liedjies More Than a Feeling, Peace of Mind, Foreplay/Long Time, Rock and Roll Band, Smokin', Don't Look Back, A Man I'll Never Be, en Amanda.
Die groep het meer as 75 miljoen plate wêreldwyd verkoop, insluitend 31 miljoen albums in die Verenigde State, waarvan 17 miljoen van sy "Boston" debuutalbum is en sewe miljoen vir die tweede album, Don't Look Back, wat die groep een van die wêreld se topverkopers maak. Die groep het ses studioalbums vrygestel in 'n loopbaan van meer as 40 jaar. Boston is deur die VH1 as die 63ste beste hardrock-kunstenaars aangewys.
Ignologie
Ignologie is die wetenskap wat te doen het met spore, paadjies, gate en enige ander nalantenskap wat deur diere agtergelaat is.
Pluimveevleis
Pluimvee sluit die vleis van die volgende voëls in: Oor die algemeen word pluimvee as witvleis geklassifiseer, hoewel die vleis van eende, duiwe, volstruise, emoes en ganse soms as rooivleis beskou word.
Voëls wat aangehou word vir die verbruik van vleis en eiers of vir die vervaardiging van vere, word pluimvee genoem. Die vleis van wilde, onbewerkte jagvoëls word ook pluimwild genoem.
Daar word onderskei tussen ligte pluimveevleis van vetmaakpluimvee (hoender/kuiken en kalkoen) en donker vleis van wilde pluimvee (volstruis, fisant, patrys, wilde eend, kwartel) asook eend, vlieënde eend, Pekingeend, gans, duif, en in 'n breër sin ook watervoëls. Die donker vleeskleur van wilde voëls word veroorsaak deur donker spierproteïene wat deur intense beweging veroorsaak word. Daar is nou ook wilde pluimveespesies wat op plase soortgelyk aan vetmaakpluimvee aangehou word.
Vleis van vroulike pluimvee is sagter, die vleis van die mannetjie, aan die ander kant, is sterker in smaak, hierdie eienskappe word gekombineer deur die hane te kastreer (sien kapoene in ).
Berging en voorbereiding
Berging en voorbereiding van vetgemaakte en wilde voëls is soortgelyk. In die geval van ongekookte pluimvee kan kieme aan die oppervlak kleef, veral salmonella, dus moet uiterste higiëne nagekom word tydens berging en voorbereiding. Vet van pluimvee word vinnig galsterig vanweë die hoë inhoud van onversadigde vetsure.
Wilde hoenders moet uithang voor voorbereiding, wat die tipiese wilde smaak (Haut goût) skep. Kwartels, haselhoen en watervoëls, veral wilde-eend en wildegans, kan maklik drupperig word met langdurige berging.
Voorbereiding van vetmaakpluimvee
Vetmaak van pluimvee is geskik vir kook, stoom, stowe, braai, diepbraai en rooster, asook vir uitharding en rook. Dit word beide heel en in dele voorberei. Pluimveevleis word vir verskeie pluimveegeregte en ander produkte gebruik, afhangende van die verhouding van senings en vet teenwoordig.
Die bedryf produseer verskeie vleisprodukte van pluimveevleis soos wors, pasteie, schnitzel, steaks, ham, kasseler, ens.
Voorbereiding van wilde voëls
Jong wilde pluimvee word gewoonlik gebraai, maar oueres word verkieslik gestowe. Rooiwyn en tipiese wilde speserye (soos roosmaryn en tiemie) word gebruik vir gesmoorde wilde pluimveegeregte.
Vir die kook van sous of sop word slegs ouer wilde pluimvee gebruik; voor dit word dit bruin gebraai om 'n intenser aroma te verkry.
EU-verkoopbenamings vir vetgemaakte pluimvee
In die EU is pluimveevleis onderhewig aan eenvormige bemarkingstandaarde met betrekking tot verkoopsbeskrywings, verskaffingsvorme, kommersiële klasse en etikettering. Die kwaliteit word hoofsaaklik geklassifiseer volgens bors en dy. Vir etikettering van die voedsel kan die verpakkingsdatum, verkoelingsmetode, vorm van boerdery en voeding vrywillig aangedui word.
Ethan Cutkosky
Ethan Cutkosky (gebore 19 Augustus 1999) is 'n Amerikaanse akteur. Hy is bekend vir sy rolle in die rolprente Fred Claus (2007), The Unborn (2009), en Conviction (2010), en in die televisiereeks Shameless (2011).
Vivienne Osgeboree
Vivienne Osborne (10 Desember 1896 – 10 Junie 1961) was 'n Amerikaanse aktrise. Sy was bekend vir haar rolle in die rolprente Two Seconds (1932), Supernatural (1933), Tomorrow at Seven (1933), en Dragonwyck (1946).
Raspailia frondula
Raspailia frondula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Sandspruit (Sand, Senekal, VS, -28,31, 27,61)
Die Sandspruit is 'n spruit wat in die Vrystaatprovinsie van Suid-Afrika vloei. Die spruit vloei deur die dorp Senekal voor dit net noord buite die dorp by die Sandrivier aansluit.
Explorer 1
Explorer 1 is die eerste satelliet wat deur Amerika in 1958 gelanseer is. Dié projek was deel van Amerika se deelname aan die Internasionale Geofisiese Jaar. Die sending het gevolg op die eerste twee satelliete van die vorige jaar, Spoetnik 1 en Spoetnik 2, wat deur die Sowjetunie gelanseer is en die ruimtewedloop tydens die Koue Oorlog tussen die twee nasies begin het.
Explorer 1 is op 1 Februarie 1958 om 03:47:56 GMT, bo-op die eerste Juno-vuurpyl, vanaf Kaap Canaveral in Florida gelanseer. Dit was die eerste satelliet wat die Van Allen-gordel bespeur het en het data na die aarde gestuur totdat sy batterye na byna vier maande pap geword het. Dit het in 'n wentelbaan gebly tot 1970.
Marie Osmond
Marie Osmond (gebore 13 Oktober 1959) is 'n Amerikaanse vervaardiger en aktrise. Sy is bekend vir haar rolle in die televisiereekse Donny and Marie (1975), Almost Perfect (1995), Maybe This Time (1995), en Movie Stars (1999).
Raspailia galapagensis
Raspailia galapagensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1997 deur Desqueyroux-Faúndez & Van Soest.
Louis Wilsenach
Wilsenach het gematrikuleer aan die Afrikaanse Hoër Seunskool in Pretoria en daarna argitektuur aan die Universiteit van Pretoria gaan studeer. Op aanbeveling van sy lektor het hy sy studies gestaak en in die advertensiebedryf gaan werk. Hy het gou sy eie maatskappy begin. Sy vrou, Gretchen, het later vir hom gewerk en hulle het die eerste animasieateljee in die land gehad. Hy was die dryfkrag agter onder andere die NikNaks, Ouma-beskuit en Chicken Licken veldtogte. Hy was ook die eerste agentskap om swart en wit kinders in 'n Simba-advertensie te gebruik. Dit was kontraversioneel vir sy tyd maar die SAUK het toegegee.
Hy was ook 'n strategiese konsultant vir oudpresident F.W. de Klerk, die slagspreuk Die Nuwe Suid-Afrika was ook Wilsenach se breinkind. Sy boek Die aha-fenoneem is in 2018 deur Graffiti-boeke uitgegee.
Phumzile Bhengu-Kombe
Phumzile Bhengu-Kombe is 'n lid van die Nasionale Vergadering van Suid-Afrika vir die ANC.
Raspailia mariana
Raspailia mariana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Muriel Ostriche
Muriel Ostriche (24 Mei 1896 – 3 Mei 1989) was 'n Amerikaanse aktrise.
Charles Cyphers
Charles Cyphers (gebore 28 Julie 1939) is 'n Amerikaanse akteur. Hy is bekend vir sy rolle in die rolprente Assault on Precinct 13 (1976), Halloween (1978), The Fog (1980), en Major League (1989).
RJ Cyler
RJ Cyler (gebore 21 Maart 1995) is 'n Amerikaanse akteur. Hy is bekend vir sy rolle in die rolprente Me and Earl and the Dying Girl (2015), Power Rangers (2017), War Machine (2017), en Sierra Burgess Is a Loser (2018).
War Thunder
War Thunder is 'n gratis speel-en-speel-multimedia-spel-videospeletjie wat ontwikkel en uitgegee is deur die Moskou-ateljee van die Europese videospeletjie-ontwikkelaar Gaijin Entertainment. In 2011 aangekondig, is dit in November 2012 vir die eerste keer vrygestel as 'n Open Beta met 'n wêreldwye vrystelling; dit het die amptelike weergawe op 21 Desember 2016. Dit het 'n kruisplatform-formaat vir Microsoft Windows, Linux, PlayStation 4, Xbox One en Shield Android TV.
Dit is ontwikkel as 'n 'vlieënde simulasiespel' en is voorheen World of Planes genoem, maar weens die ooreenkoms met Wargaming se World of Warplanes, is dit in 2012 verander na die huidige naam. Aanvanklik het Gaijin beweer nadat die wedstryd aangekondig is dat dit 'n April is Dwase grap voordat hy sy bestaan in Junie dieselfde jaar bevestig. Sedertdien het Gaijin 'n jaarlikse tradisie voortgesit om onkonvensionele gebeure vir die April Fools 'Day voor te berei.
War Thunder het na die vrystelling daarvan verskeie toekennings verower en die beste simulasiespel by die Gamescom 2013-toekennings gewen, asook die beste spel, beste ontwikkelaar, beste tegnologie en beste klank tydens die KRI 2013-toekennings. Die spel bevat ook twee Guinness World Records, omdat hulle die 'meeste vliegtuie in 'n vlugsimulasiespel' en 'die meeste spelers gelyktydig aanlyn op een vlugsimulasiebediener' het. Vanaf 2019 is War Thunder een van die gewildste wedstryde op Steam met meer as 25,000 gelyktydige spelers.
Harvey Weinstein
Harvey Weinstein CBE (/ ˈwaɪnstiːn /; gebore op 19 Maart 1952) is 'n voormalige Amerikaanse vervaardiger en 'n veroordeelde seksoortreder. Hy en sy broer Bob Weinstein het die vermaaklikheidsonderneming Miramax gestig, wat suksesvolle onafhanklike films vervaardig, waaronder Sex, Lies, and Videotape (1989), The Crying Game (1992), Pulp Fiction (1994), Heavenly Creatures (1994), Flirting with Disaster (1996), en Shakespeare in Love (1998). Weinstein het 'n Oscar-toekenning gewen vir die vervaardiging van Shakespeare in Love en sewe Tony-toekennings vir dramas en musiekblyspele, waaronder The Producers, Billy Elliot the Musical, en August: Osage County. Nadat hulle Miramax verlaat het, stig Weinstein en sy broer Bob The Weinstein Company, 'n mini-groot filmateljee. Hy was van 2005 tot 2017 medevoorsitter, saam met Bob.
Weinstein is in Oktober 2017, na bewerings van seksuele misbruik, uit sy onderneming ontslaan en uit die Academy of Motion Picture Arts and Sciences geskors. Meer as 80 vroue het teen 31 Oktober aantygings teen Weinstein gemaak. Die bewerings het die #MeToo-sosiale media-veldtog en talle soortgelyke aantygings oor seksuele misbruik teen (en afdanking van) magtige mans regoor die wêreld laat ontstaan; daar word na hierdie verskynsel verwys as die 'Weinstein-effek'. Weinstein is in hegtenis geneem en aangekla van verkragting in New York op 25 Mei 2018. Hy is op 24 Februarie 2020 skuldig bevind aan twee van vyf misdade. Hy is gevonnis tot 23 jaar gevangenisstraf en is aanvanklik in die Rikers Island-gevangenis aangehou voordat hy oorgeplaas na die Wende korrektiewe fasiliteit waar hy bekend staan as gevangene nr 20B0584.
Hoodia parviflora
Hoodia parviflora is 'n vetplant wat deel is van die Apocynaceae familie. Die plant is inheems aan Angola en Namibië.
Hoodia officinalis
Hoodia officinalis is 'n vetplant wat deel is van die Apocynaceae familie. Die plant is inheems aan die Noord-Kaap en Namibië. Die plant het 'n voorkomsgebied van 15 000 km² en daar is minder as vyftien subpopulasies bekend. Dit word gevind in suidelike Namibië en Griekwaland-Wes van Douglas tot by Kimberley en Jacobsdal. Dit is deel van die Nama-Karoo en Sukkulente Karoo-biome.
Die spesie het twee subspesies:
26ste Dinastie van Egipte
Die 26ste Dinastie (ook Dinastie XXVI geskryf; 685–525 v.C.) was die laaste koningshuis van Antieke Egipte wat regeer het voor die verowering van die land deur die Persiese Ryk. Dit word beskou as die begin van die Laat Tydperk van Egipte en word ook die Saïs-tydperk genoem omdat die stad Saïs die hoofstad van die dinastie se farao's was.
Geskiedenis
Die dinastie se wortels strek terug na die 24ste Dinastie. Psamtik I was waarskynlik ’n afstammeling van Bakenrenef, en ná die Assiriese besetting tydens die bewind van Taharqa en Tanoetamoen is hy erken as die enigste heerser van die hele Egipte. Tydens ’n burgeroorlog in Assirië het hy die Assiriese juk afgegooi en bondgenootskappe met ander streke gevorm om Assiriese aanvalle af te weer.
Toe Psamtik en sy opvolgers probeer om hul mag in die Nabye-Ooste te hervestig ná die val van die Assiriese Ryk, is hulle deur Babilonië teruggedryf. Met die hulp van Griekse huursoldate kon Apriës Babiloniese pogings om Egipte oor te neem afweer, maar die Perse het Egipte eindelik ingeneem.
Heersers
! scope=col width="25%" | Farao ! scope=col width="30%" | Troonnaam ! scope=col width="25%" | Bewind ! scope=col width="20%" | Graftombe
Raspailia phakellina
Raspailia phakellina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1913 deur Topsent.
Raspailia reticulata
Raspailia reticulata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1991 deur Hooper.
Johann Hieronymus Kniphof
Johann Hieronymus Kniphof (24 Februarie 1704 in Erfurt – 23 Januarie 1763) was 'n Duitse geneesheer en plantkundige. Hy het medies studeer aan die Universiteite van Jena en Erfurt en word in 1737 'n professor in geneeskunde aan laasgenoemde instelling. In 1745 het hy Andreas Elias Büchner (1701–1769) opgevolg as direkteur van die biblioteek in Erfurt, en word twee jaar later die dekaan van die fakulteit geneeskunde. In 1761 word hy as rektor van die universiteit verkies.
By Erfurt het hy 'n groot en indrukwekkende herbarium saamgestel, waaroor hy in 1733 'n werk gepubliseer het met die titel "Botanica in originali". Dit word as Kniphof se magnum opus beskou, en dit sou uiteindelik in verskeie uitgawes gepubliseer word. Dit was bekend vir die gebruik van 'n voorbereiding/druktegniek bekend as "natuurdruk", wat destyds 'n min-begrypde proses was wat Kniphof bemeester het om besonderhede van verskeie botaniese eksemplare af te druk.
Die plantgenus Kniphofia (familie Asphodelaceae) is ter ere van hom deur die plantkundige Conrad Moench (1745–1805) genoem.
Lindy-effek
Die Lindy-effek (ook bekend as Lindy se Wet ) is 'n teoretiseerde verskynsel waarvolgens die toekomstige lewensverwagting van sommige nie-bederfbare goed, soos 'n tegnologie of 'n idee, eweredig is aan hul huidige ouderdom. Dus, die Lindy-effek stel voor hoe langer tydperk iets oorleef het om te bestaan of in die hede gebruik word, dit sal waarskynlik ook 'n langer oorblywende lewensverwagting hê. Langlewendheid impliseer 'n weerstand teen verandering, veroudering of mededinging en groter kans op voortbestaan in die toekoms. Waar die Lindy-effek van toepassing is, neem sterftesyfer mettertyd af. Wiskundig stem die Lindy-effek ooreen met lewenstye wat 'n Pareto-waarskynlikheidsverspreiding volg.
Die konsep is vernoem na Lindy's delikatesse in New York Stad, waar die konsep informeel deur komediante geteoretiseer is. Die Lindy-effek is later deur wiskundiges en statistici geteoretiseer. Nassim Nicholas Taleb het die Lindy-effek uitgedruk in terme van "afstand vanaf 'n absorberende versperring."
Die Lindy-effek is van toepassing op "nie-bederfbare" items, dié wat nie 'n "onvermydelike vervaldatum" het nie. Mense is byvoorbeeld verganklik: die meeste mense leef vir ongeveer 80 jaar. Die Lindy-effek is dus nie van toepassing op individuele menslike lewensduur nie: dit is onwaarskynlik dat 'n 5-jarige mens binne die volgende 5 jaar sal sterf, maar dit is baie waarskynlik dat 'n 70-jarige mens binne die volgende 70 sal sterf jaar, terwyl die Lindy-effek sou voorspel dat dit gelyke waarskynlikheid het.
Fezile Bhengu
Fezile Bhengu is 'n lid van die Nasionale Vergadering van Suid-Afrika vir die ANC.
Hoodia pedicellata
Hoodia pedicellata is 'n vetplant wat deel is van die Apocynaceae familie. Die plant is inheems aan Angola en Namibië.
Václav Klaus
Václav Klaus (Tsjeggiese uitspraak: [ˈvaːtslaf ˈklaus]; gebore op 19 Junie 1941) is 'n Tsjeggiese ekonoom en politikus wat van 2003 tot 2013 die tweede president van die Tsjeggiese Republiek was. Vanaf Julie 1992 tot die ontbinding van Tsjeggo-Slowakye in Januarie 1993 as die tweede en laaste premier van die Tsjeggiese Republiek, terwyl dit 'n federale onderwerp van die Tsjeggiese en Slowaakse Federale Republiek was, en daarna as die eerste premier van die nuut-onafhanklike Tsjeggiese Republiek van 1993 tot 1998.
Klaus was die belangrikste medestigter van die Civic Demokratiese Party (ODS), 'n Tsjeggiese vryemark Eurosceptiese politieke party. Sy presidentskap is gekenmerk deur talle kontroversies oor sy sterk standpunte oor 'n aantal kwessies, van ontkenning van aardverwarming tot euroseptisisme, en 'n wye amnestie wat in sy laaste maande van sy amp verklaar is, wat die Tsjeggiese Senaat op aanklag van hoogverraad aangekla het. Daar word na sy politieke sienings as "Klausisme" verwys.